బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Bigg Boss 3 Buzz: యాంకర్‌గానూ తనీష్ అట్టర్ ఫ్లాప్.. డిస్ లైక్స్ మోత
యాంకర్ అవతారం ఎత్తిన బిగ్ బాస్ సీజన్ 2 కంటెస్టెంట్ తనీష్‌ను ఆటాడుకుంటున్న నెటిజన్లు. ఇతను ఏం చెప్తున్నాడో.. మాకైతే అర్ధం కావడం లేదు.. కనీసం మీకైనా అర్ధమౌతోందా? అంటూ డిస్ లైక్స్ మోత మోగిస్తున్నారు.
Samayam Telugu | Updated:
Aug 27, 2019, 09:50PM IST
Bigg Boss 3 Buzz: యాంకర్‌గానూ తనీష్ అట్టర్ ఫ్లాప్.. డిస్ లైక్స్ మోత
చైల్డ్ ఆర్టిస్ట్ తనీష్ .. హీరో తనీష్.. బిగ్ బాస్ తనీష్.. రీసెంట్‌గా యాంకర్ తనీష్.. పేరు ముందు ఏది యాడ్ చేసినా మనోడి ఫేట్ మాత్రం మారడం లేదు. ఇండస్ట్రీలో చిన్నచితకా పాతికపైగా చిత్రాల్లో నటించిన తనీష్‌కి హీరోగా స్టార్ డమ్ మాత్రం రాలేదు.
ఇక బిగ్ బాస్ రెండో సీజన్‌లో హోస్ట్ నాని రికమండేషన్‌పై కంటెస్టెంట్‌గా అడుగుపెట్టి.. ఫైనలిస్ట్ కంటెస్టెంట్ అనిపించుకున్నాడు కాని.. టైటిల్ మాత్రం కౌశల్ ఎగరేసుకుపోయాడు.
అయినప్పటికీ బిగ్ బాస్‌తో ఉన్న అనుబంధాన్ని కంటిన్యూ చేస్తూ ఈ సీజన్‌కి యాంకర్ అవతారం ఎత్తారు. ‘బిగ్ బాస్ బజ్’ బిగ్ బాస్ హౌస్ నుండి ఎలిమినేట్ అయిన కంటెస్టెంట్స్‌తో ఇంటర్వ్యూలు నిర్వహిస్తున్నాడు. ‘తెలుసుకోవాల్సింది చాలా ఉంది’.. కంటెస్టెంట్స్ నుండి హౌస్ గుట్టును బయటకు లాగే ప్రయత్నం చేస్తున్నాడు కాని.. మనోడి యాంకరింగ్‌పై పెదవి విరుపులు ఎక్కువయ్యాయి.
తాజాగా ఈ కార్యక్రమానికి సంబంధించిన ప్రోమోను విడుదల చేయగా.. యాంకర్‌ని మార్చండ్రా బాబాయ్.. తనీష్‌ని చూడలేకపోతున్నామ్ అంటూ ఈ ప్రోమోకి డిస్‌లైక్‌ల మోత మోగిస్తున్నారు.
ఈ వీడియోకి యూట్యూబ్‌లో 22k వ్యూస్ రాగా.. అందులో 237 డిస్ లైక్స్ వచ్చాయి. కేవలం 192 మంది మాత్రమే లైక్ కొట్టారు. ఇక కామెంట్స్ అయితే తనీష్ యాంకరింగ్‌పైనే ఉన్నాయి. తనీష్ కంటే నవదీప్ అయితే బెటర్.. అతను ఏం చెప్తున్నాడో నాకైతే అర్ధం కావడం లేదు.. కనీసం మీకైనా అర్ధమైందా? అంటూ జోక్‌లు పేల్చుతున్నారు. మరి మీకేమైనా అర్ధమైందేమో ఈ ప్రోమోలో చూడండి.
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.